**Prilika za LEGOljupce!**

Dragi roditelji,

želite sa svojim djetetom provesti slobodno vrijeme na malo drugačiji način?

S veseljem Vas pozivamo na **besplatne** **lego radionice** za djecu **od 7 - 11 godina** i njihove roditelje koje će se provoditi u „Društvenom centru Borovje“.

Lego radionice u trajanju od **1,30h** uključuju rad s **edukativnim lego setovima** u kojima se nalaze mehanizmi s kojima se susrećemo u svakodnevnom životu: zupčanici, kotači, poluge i koloturi.

Korištenje ovih specifičnih lego setova otvara mogućnost za razvoj razmišljanja i prosuđivanja u svrhu rješavanja problemskih zadataka ili situacija koje uključuju međusobno povezivanje informacija te pomaže djeci razvijati kreativnost i maštu, učvršćuje njihove mentalne vještine i osigurava mogućnost za isprobavanje novih ideja i razmišljanja na nov način.  
Radionice se provode u grupama po **troje djece uzrasta** od 7 do 11 godina i troje roditelja (**svako dijete u pratnji s jednim roditeljem**) uz poštivanje epidemioloških mjera.

**Lokacija:**

Društveni centar Borovje, Bože i Nikole Bionde 7, 10 000 Zagreb.

**Termini provedbe radionica:**

|  |  |
| --- | --- |
| **Subota, 27.03.2021.** | **Subota, 10.04.2021.** |
| 12.00 - 13.30h  14.00 - 15.30h | 10.00 - 11.30h  12.00 - 13.30h  14.00 - 15.30h |

Prijave traju do **popunjenja mjesta**, a prijaviti se možete **svakim radnim danom od 09.00 - 20h putem** e-maila: **drustvenicentar@hrabritelefon.hr** ili na broj **telefona 01/6112-758.**

Projekt „Društveni centar Borovje“ sufinancira Europska unija iz Europskog socijalnog fonda i Ured za udruge Vlade Republike Hrvatske, a partner na projektu je Grad Zagreb. Ukupna vrijednost projekta iznosi 932.580,38kn osiguranih iz Državnog proračuna (15%) i Europskog socijalnog fonda (85%).